มาร์ค จวกเหลือบ จ้องดูด ส.ส.แนะจับตาไพรมารี เอื้อย้ายพรรค
อภิสิทธิ์ แย้มมีจริงพลังดูด ชงผลประโยชน์แลกเปลี่ยนย้ายพรรค จวกเหลือบฝูงใหม่ดูด ส.ส.สร้างฐานเสียง แนะสังคมจับตาเลิกไพรมารี เอื้อนักการเมืองย้ายพรรคง่ายขึ้น,เมื่อวันที่ 23 ก.ค.61 นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวถึงข่าวการที่มีกลุ่มการเมืองทาบทามอดีตนักการเมืองจากพรรคต่างๆ ให้ย้ายพรรคว่า หากการเชิญดังกล่าวไม่มีผลประโยชน์แลกเปลี่ยน ตนไม่ถือว่าเป็นพลังดูด แต่ถ้าไปเพราะพรรคใหม่มีทุนสนับสนุนถือว่าเป็นการใช้เงินดูด หรือแม้แต่กรณีมีตำแหน่งรัฐมนตรีจูงใจก็ถือว่าใช่ แต่ที่เลวร้ายที่สุด คือ นำคดีความมาต่อรองให้ย้ายไปอยู่กับพรรคใหม่แล้วคดีจะจบ ซึ่งต้องจับตาเพราะรัฐบาลชุดปัจจุบันใช้มาตรา 44 ตีตราไว้หลายคน ซึ่งตอนนี้จะเคลียร์ให้ แต่ถามว่าเชื่อหรือไม่ว่าการย้ายพรรคไม่มีผลประโยชน์ ยืนยันว่าไม่ เพราะ 3 เรื่องที่ว่ามาทั้งเงิน ตำแหน่งรัฐมนตรี และคดีความ ตนรับทราบมาว่ามีการเจรจาเรื่องเหล่านี้จริง ,คนในพรรคประชาธิปัตย์ตกเป็นเป้าในเรื่องเหล่านี้อยู่ แต่ผมเชื่อว่าเขาตกผลึกแล้ว ถ้ามั่นคงในอุดมการณ์ก็อยู่ แต่ถ้ามีเรื่องเหล่านี้ก็ไป เราคงห้ามอะไรไม่ได้ ผมไม่สบายใจที่มีคนพูดเรื่องการย้ายพรรค เพราะมีผลประโยชน์แลกเปลี่ยนเป็นเรื่องปกติทางการเมือง เพราะควรพอได้แล้วกับการเมืองแบบนี้ สังคมควรตัดสินใจปฏิเสธการเมืองแบบนี้ได้แล้ว และหวังว่าประชาชนจะมองคนที่โยกย้ายด้วยปัจจัยเหล่านี้ ไม่ได้มีผลประโยชน์ส่วนรวมเป็นที่ตั้ง แต่เป็นเรื่องประโยชน์ส่วนตัว นายอภิสิทธิ์ กล่าว ,เมื่อถามถึงข่าวการดึงผู้มีอิทธิพลในพื้นที่ของคู่แข่งมาเป็นพวก เพื่อทำให้ตัวเองมีฐานเสียงที่เข้มแข็งขึ้น นายอภิสิทธิ์ กล่าวว่า เราก็จะเหมือนคู่แข่งในอดีต ถามว่าประเทศก้าวหน้าอย่างไร ขณะเดียวกันจะกลายเป็นเหลือบฝูงใหม่ เมื่อเริ่มต้นด้วยวิธีการที่ผิด ยากที่จะกลับไปสู่ความถูกต้อง อย่างไรก็ตาม ที่พรรคไม่เห็นด้วย เพราะต้องการให้ประเทศหลุดพ้นจากวงจรนี้ ถ้าไม่หลุดพ้นจากวงจรก็แค่เปลี่ยนหน้าเท่านั้น และการเมืองก็ล้มเหลวเหมือนเดิม,นายอภิสิทธิ์ กล่าวถึงกระแสข่าวที่จะให้ยกเลิกระบบการทำไพรมารีโหวตในการเลือกตั้งที่กำลังจะมาถึงว่า มีประเด็นหนึ่งที่ต้องจับตาเป็นพิเศษ คือ ถ้าใครจะลงสมัครสมาชิกสภาผู้แทนราษฎร (ส.ส.) ต้องเข้าสู่กระบวนการไพรมารีโหวต ซึ่งกระบวนการย้ายพรรคจะยาก การเข้าสู่กระบวนการไพรมารีโหวตจะต้องอยู่กับพรรคนั้นๆ จนกว่ากระบวนการนี้จะเสร็จสิ้น หากจะย้ายไปอีกพรรคหนึ่ง ก็ต่อเมื่อทำไพรมารีโหวตในพรรคเก่าแต่ไม่พอใจ แล้วจึงค่อยย้าย ซึ่งต้องมั่นใจอีกว่าจะสามารถเข้าสู่กระบวนการไพรมารีของอีกพรรคหนึ่งทัน แต่ถ้ายกเลิกไพรมารี การย้ายพรรคจะง่ายขึ้น ดังนั้น เราต้องจับตาว่าการยกเลิกไพรมารีโหวตจะทำให้การย้ายพรรคง่ายขึ้นหรือไม่
อภิสิทธิ์ แย้มพลังดูด ชงผลประโยชน์ แลกเปลี่ยนย้ายพรรค จวกเหลือบฝูงใหม่ดูด ส.ส.หวังสร้างฐานเสียง แนะสังคมจับตายกเลิกไพรมารี เอื้อนักการเมืองย้ายพรรคง่ายขึ้น
อภิสิทธิ์ เวชชาชีวะ,ประชาธิปัตย์,ดูด ส.ส.,ไพรมารีโหวต,ส.ส.ย้ายพรรค,ข่าวทั่วไป